РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/138-14

12. јун 2014. године

Б е о г р а д

З А П И С Н И К

14. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 12. ЈУНА 2014. ГОДИНЕ

Седница је почела у 14,05 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Живан Ђуришић, заменик члана Одбора Драгана Николића, Катарина Ракић, Светислав Вукмирица, Војислав Вујић, заменик члана Одбора Петра Петровића, Мирко Чикириз, Тања Томашевић Дамњановић и Балинт Пастор.

Седници нису присуствовали: Верољуб Арсић, Биљана Пантић Пиља, Жарко Обрадовић, Неђо Јовановић, Александар Јаблановић, Весна Мартиновић, Весна Бесаровић, проф. др Јанко Веселиновић, као ни њихови заменици.

На предлог председника Одбора, једногласно је усвојен следећи

Д н е в н и р е д :

1. Разматрање амандмана на Предлог закона о заштити потрошача;

2. Разматрање амандмана на Предлог закона о изменама и допунама Закона о електронским комуникацијама.

Прва тачка дневног реда. Разматрање амандмана на Предлог закона о заштити потрошача.

Одбор је у складу са чланом 164. Пословника Народне скупштине размотрио амандмане на Предлог закона о заштити потрошача, и сматра да су у складу са Уставом и правним системом Републике Србије амандмани:

- на члан 30. који је поднео Одбор за привреду, регионални развој, трговину, туризам и енергетику;

- на члан 109. који је поднео Одбор за привреду, регионални развој, трговину, туризам и енергетику;

- на члан 112. који је поднео Одбор за привреду, регионални развој, трговину, туризам и енергетику.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о изменама и допунама Закона о електронским комуникацијама.

Одбор је у складу са чланом 164. Пословника Народне скупштине размотрио амандман са исправком који су на члан 4. Предлога закона о изменама и допунама Закона о електронским комуникацијама, заједно поднели народни посланици Марко Ђуришић и проф. др Јанко Веселиновић и сматра да је амандман са исправком у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Седница је завршена у 14,15 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић